The Daily Telegraph

„The Daily Telegraph“ — 1855 წელს დაარსებული ყოველკვირეული ბრიტანული გაზეთი. ერთ-ერთი ყველაზე უფრო პოპულარული და მრავალტირაჟიანი გაზეთი დიდ ბრიტანეთში The Times-თან, The Guardian-თან და The Independent-თან ერთად. საშუალო ყოველდღიური ტირაჟი შეადგენს 600 ათას ეგზემპლარზე მეტს.

პირველი ნომერი გამოვიდა 1855 წლის 29 ივნისს, როგორც „The Daily Telegraph & Courier“. დააარსა პოლკოვნიკმა არტურ სლაიმ () ერთადერთი მიზნით — გაეკრიტიკებინა კემბრიჯის ჰერცოგი გეორგი, ბრიტანეთის ჯარის მომავალი მთავარსარდალი. რამდენიმე თვის შემდეგ გაზეთი გამოისყიდა გაზეთ The Sunday Times-ის გამომცემელმა ჯოზეფ მოუსეს ლევიმ () და გადაწყვიტა შეექმნა ახალი იაფი გაზეთი, რომელიც ხელმისაწვდომი იქნებოდა მკითხველთა ფართე წრისათვის. 1855 წლის 17 სექტემბერს გამოვიდა განახლებული „The Daily Telegraph & Courier“, (სახელწოდებას თანამედროვე შეკვეცილი სახე მიეცა 1856 წელს) როგორც „ყველაზე დიდი, ყველაზე საუკეთესო და ყველაზე იაფი გაზეთი მსოფლიოში“. ტირაჟის მიხედვით გაზეთი მაშინვე გახდა ლიდერი დიდ ბრიტანეთში.

1937 წლის ოქტომბერში გამომცემლობა გაერთიანდა Morning Post-თან (შეიქმნა 1772 წელს), დაერქვა „The Daily Telegraph & Morning Post“ და ამ სახელწოდებით გამოდიოდა 1969 წლამდე, რის შემდეგაც მას დაუბრუნდა ადრინდელი სახელწოდება.

1985 წლის ივნისში გაზეთის აქციების ნაწილი შეიძინა კანადელმა მედიამაგნატმა კონრად ბლეკმა, ხოლო 1986 წლის თებერვალში დაეუფლა საკონტროლო პაკეტს.

2004 წელს სასამართლო გარჩევების შემდეგ გაზეთი 665 მილიონ ფუნტ სტერლინგად გადავიდა ძმებ ბარკლაების კომპანიის ხელშიБратья-миллиардеры Барклай покупают «Дейли телеграф» // РИА Новости, 23 июня 2006 (რომლებიც ასევე აკონტროლებენ ამერიკულ Chicago Sun-Times-ს და ისრაელის Jerusalem Post-ს).

 გამომცემლობის სტრუქტურა 
თანამედროვე The Daily Telegraph შედგება სამი მუდმივი დანაყოფისაგან: Main News, Business და Sport. ამას გარდა ყოველდღიურად გამოდიან თემატიკური რუბრიკები. ორშაბათს — Features (არტ-აუქციონები, შენი ბიზნესი, ხელოვნება, მოდა, ჯანმრთელობა და კარგი ხასიათი); სამშაბათს — Features (ურთიერთობა, ხელოვნება, სტილი, ჯანმრთელობა), ოთხშაბათს — Features (მეცნიერება, ჯანმრთელობა, ხელოვნება, განათლება), ხუთშაბათს — Features (ხელოვნება, სტილი, კანონი), ლონდონის უძრავი ქონება, სპეციალური დანართი The New York Times, პარასკევს — Features (ჯანმრთელობა, ხელოვნება, მოდა, კინო), შაბათს — Features (მშობლები და განათლება, სოფელი, მოდა, სახლი, კვება და სასმელი, შოპინგი), Telegraph magazine, ტელევიზია და რადიო, შენი ფული, ავტომანქანები, მოგზაურობა, უძრავი ქონება, ხელოვნება+წიგნები, მებაღეობა, უიკენდი.

 გაზეთის ცნობილი ჟურნალისტები 
 ფერდინანდო პეტრუჩელი დელა გატინა
 სელია უოლდენი
 კოლინ უელჩი

 გაზეთის რედაქტორები 
 1855: Thornton Leigh Hunt
 1873: Edwin Arnold
 1888: John le Sage
 1923: Fred Miller
 1924: Arthur Watson
 1950: Colin Coote
 1964: Maurice Green
 1974: Bill Deedes
 1986: Max Hastings
 1995: Charles Moore
 2003: Martin Newland
 2005: John Bryant
 2007: William Lewis
 2009: Tony Gallagher
 2014: Ian MacGregor

 Sunday Telegraph 
The Sunday Telegraph — The Daily Telegraph-ის საკვირაო დამატება, დაარსებული 1961 წლის 5 თებერვალს. დღეისათვის ტირაჟი შეადგენს 656 055 ეგზემპლარს.

რესურსები ინტერნეტში


 Leaping into the future at The Telegraphs Camelot – from The Guardian 
 The Guardian: The plight of Hollinger
 BBC: Telegraph empire in tycoons' grip – 18 Jan 2004
 Daily Telegraph "will not be the house organ of the Conservatives" – from BBC News Online
 The continuing takeover saga – from BBC News 7 March 2004


სქოლიო

კატეგორია:გაერთიანებული სამეფოს გაზეთები
კატეგორია:ინგლისურენოვანი გაზეთები